
S estudia una proliferació de la dinoflagellada tóxica Alexandrium minutum 
Halim que va provocar una coloració roja de les aigues més internes del Port 
de Palma durant el mes de març de 1999. Es descriuen les característiques 
físiques, químiques i del fitoplàncton durant el seu desenvolupament i posterior 
dispersió. La màxima concentració cel-lular del fitoplàncton detectada fou de 
29-106 cèl/l, de la que un 71 % corresponia a l'espècie causant de la pro- 
liferació. La proliferació s'associa a unes concentracions extraordinàriament altes 
de nutrients, elevades temperatures i estabilitat de l'aigua. 

TOXIC SPECIES ALEXANDRIUM MINUTUM HALIM BLOOM IN PALMA 
HARBOUR (MAJORCA ISLAND, MARCH 1999), RELATIONSHIP WITH 
ENVIRONMENTAL CONDITIONS. A toxic dinoflagellate Alexandrium 
minutum Halim bloom causing a red tide in the innermost Palma Harbour on 
march 1999 has been studied. Physical, chemical and phytoplankton variables 
during its developement and dispersion are shown. Maximun phytoplankton cell 
abundance detected was 29-10 cel/l, 71 % was duing to species causing the 
bloom. The bloom is related with unusual high nutrient concentration and high 
water temperatures and stability. 

Introducció 


En els darrers anys s'ha observat, amb 
una freqüència cada vegada més alta, la 
presència de coloracions de les aigúes, 
conegudes com a marees roges, a distintes 
zones del litoral balear. Es tracta de fenòmens 
coneguts i ben estudiats des de fa temps a 
indrets com les costes gallegues però 
relativament recents i menys estudiats en ge- 
neral a les costes mediterrànies (Camp et al., 
en premsa). En el cas de les nostres illes, 
algunes d'aquestes coloracions han sigut 
estudiades i han estat associades a proli- 
feracions de microalgues, la major part d'elles 
dinoflagel-lades del gènere Alexandrium 
(Forteza et al, 1998; Garcés et al., en 
premsa). Més escassa és la informació dispo- 
nible de les característiques físico-químiques 
de les aigües i de la composició general de la 
comunitat fitoplanctònica en el moment en 

Fig. 1. Àrea d'estudi. S'assenyala.el lloc de la proliferació. 


Fig. 1. The study area. Bloom area is indicated. 





què s'han produit aquestes proliferacions 
(Moyà i Martínez-Taberner, 1993, Moyà et 
al., en premsa) tot i què aquestes dades ens 
poden ajudar a entendre les causes que les 
provoquen. El principal interès d'estudiar 
aquests fenòmens es troba en la toxicitat que 
poden tenir i en el seu paper com a indi- 
cadors de processos d'eutrofització del medi. 

Durant el mes de març de 1999 es va 
tenir coneixement de la presència d'una taca 
roja a les aigües internes del Port de Palma i 
que ocupava tota la zona pròxima a la desem- 
bocadura del torrent de Sa Riera (Fig. 1). 
Aquesta coloració havia estat observada per 
personal del port durant la setmana anterior i 
va romandre visible durant dues setmanes. La 
presència de marea roja és recurrent en 
aquesta zona del port ja que ha estat observa- 
da als anys 1995, 1996 i 1997, variant la 
seva durada i el període en que es va produir 
però sempre durant finals de l'hivern o la pri- 
mavera. 

En aquest estudi es presen- 
ten les dades relatives a les 
condicions físiques, químiques i 
les característiques del 
fitoplàncton de les aigües a la 
zona on es va produit la 
coloració el mes de març de 
1999 en el Port de Palma, durant 
el seu desenvolupament i poste- 
rior dispersió. Tot plegat ens 
permet discutir els possibles 
factors causants del seu origen. 


Metodologia 


Els mostrejos es varen dur 
a terme els dies 16, 18, 19 i 24 
de març de 1999. Durant :els 
primers mostrejos la taca era 
clarament visible a simple vista, 
mentre que en el darrer mostreig 
ja quasi no s'observava a 
conseqúéncia de la seva 
dispersió. 

Les mostres es varen recollir a la zona 
on es localitzava la máxima coloració de 
l'aigua (Fig. 1), en el nivell subsuperficial i a 
una fondària de 0,5 m utilitzant un 
mostrejador horitzontal. A partir d'aquestes 
mostres es varen fer les anàlisis de nutrients 
(nitrat, nitrit, fòsfor reactiu soluble i silicat 
reactiu solubles), les determinacions qualita- 
tives i quantitatives del fitoplàncton i dels 
pigments fotosintètics. Els nutrients es varen 
analitzar utilitzant un Technicon Autoanalyzer 
II. Les determinacions del fitoplàncton i el 
recompte de la seva abundància es varen fer 
a mostres fixades amb formol i utilitzant un 
microscopi invertit Olympus IM seguint la 
tècnica d'Utermòhl (1931). La identificació de 
l'espècie causant de la proliferació es va 
confirmar fent una degradació del contingut 
cel-lular amb hipoclorit sòdic. La concentració 
de pigments es va determinar per espectrofo- 
tometria, aplicant les equacions de Jeffrey i 
Humphrey (1975). 

També es varen obtenir perfils verticals 
de temperatura, salinitat i oxigen dissolt 
mitjançant sensors específics de la casa 
WTW. Els perfils de penetració de la llum es 
varen obtenir amb un luxòmetre de la casa 
Phywe. 

Resultats i discussió 


Quan es va realitzar el primer mostreig 
(dia 16 de marc) la concentració de 
fitoplàncton era de 2:106 cél/l de les quals un 
81% corresponia a la dinoflagel-lada tòxica 
Alexandrium minutum Halim (Taula 1). 
Aquesta concentració no era molt elevada 
tractant-se d'una proliferació d'aquesta 
espècie. Forteza et al. (1998) descriuen un 
màxim de 45-106 cèl/l a la proliferació que va 
tenir lloc en aquesta mateixa zona la 
primavera de 1995 i Moyà et al. (en premsa) 
descriuen 7-106 cél/l en la proliferació de 
març de 1997 en el Port d'Andratx. Com a 
espècies acompanyants es trobaven altres 
dinoflagel-lades com Prorocentrum micans, la 
també tòxica P. minimum i Protoperidinium 
Sp., així com altres flagel-lades fonamental- 
ment Rhodomonas lacustris i Chrysochro- 
mulina spp., aquestes darreres inferiors a 5 p. 

Dia 18 de març el mostreig es va 
realitzar a les 7 hora solar i a simple vista 
només s'observava una lleugera coloració 
taronja de l'aigua. Possiblement la causa era 
la migració de les algues que durant la nit es 
concentren en els nivells més profunds, aquest 
és un procés ben documentat per a diverses 
algues del fitoplàncton i que darrerament ha 


Taula 1. Concentració total de fitoplàncton i abundància relativa d'Alexandrium minutum i dels altres 
grups d'algues. "Les cocolitoforals foren recomptades per separat però mai arribaren a representar un 1% 


del total. 


Table 1. Phytoplankton cell abundance and contribution of Alexandrium minutum and other algae 
groups. *Coccolitophorids were counted separately but never exceed 1%. 











16/03/99 19/03/99 19/03/99 24/03/99 24/03/99 
0m 0m 0,5 m Om 0,5 m 
Fitoplàncton 106 cèl/l 2,31 17,16 29,39 5,51 4,69 
% Alexandrium minutum 81 73 71 l 2 
Altres Dinoficees 10 4 5 11 9 
Diatomees l 3 4 17 22 
Cocolitoforals* 0 0 0 0 0 
Altres algues 9 20 20 71 67 

Taula 2. Concentració de clorofil-la a (Chl a) i de nutrients a l'aigua. 
Table 2. Chlorophyll a (Chl a) and nutrient concentrations in water. 








16/03/99 — 18/03/99 — 19/03/99  19/03/9924/03/99 
Om 0m 0,5 m Om 05m 
Chla (mg/m!) 9,17 105,80 80,88 16,06 18,15 
NO; pM 200 - - 380 370 
NO, pM 11 E 3 6 5 
PO uM 0,78 - - 2 2 
SiRS pM 340 - - 230 150 








estat també demostrat a cultius d'A. minutum 


(Delgado et al, 1998) La 
concentració de clorofilla a (Chl a) 
era de 9 mg/m? en superficie (Taula 
2), la temperatura de l'aigua de 21 °C 
1 la seva salinitat del 30%o. Les 
concentracions de nutrients eren 
excepcionalment elevades (Taula 2), 
entre un i dos ordres de magnitud 
superiors a les concentracions normals 
de les aigues superficials de la 
Mediterrània (Cruzado, 1985) i de les 
detectades a zones més obertes del 
mateix Port de Palma. Aquestes 
concentracions tan altes de nutrients 
han d'associar-se necessàriament a 
aports externs al sistema. 

Dia 19 de març es va realitzar 
un tercer mostreig, aquest cop a les 
11 hora solar, la coloració roja de 
l'aigua era clarament visible. Els 
perfils de les variables físiques i 
químiques obtinguts presenten 
diferències importants en una columna 
d'aigua que només arribava a 65 cm 
de fondària (Fig. 2). El perfil de 
salinitat mostrava una forta influència 
d'aigües de menor contingut salí que 
l'aigua marina en els 30 cm 
superficials, efecte de l'abocament en 
aquesta zona de les aigúes provinents 
de la planta potabilitzadora de Son 
Tugores (EMAYA) a través del llit 
del torrent de Sa Riera. La temperatu- 
ra de l'aigua era al voltant dels 18 *C 

Fig. 2. Perfils fisico-químics a la zona de máxima 
coloració. 

Fig. 2. Physico-chemical characteristics on 
maximum bloom. 

en la capa superficial, baixant a 16,2-16,5 °C 
a partir dels 40 cm de fondària i mostrava 
també el contacte entre les dues masses 
d'aigua de diferents densitats. L'oxigen dissolt 
superava els 10 mg/l en tota la columna 
d'aigua amb excepció de la part més profunda 
i presentava un màxim de 20 mg/l a 20 cm 
de fondària. Aquestes concentracions d'oxigen 
suposaven 'uns percentatges de saturació de 
110 a 300%. Aquests valors són superiors als 
considerats normals i consequència de la gran 
activitat fotosintètica del fitoplàncton. S'obser- 
vava també una forta disminució de la 
penetració de la llum entre els 20 i 30 cm de 
fondària (Fig. 2) causada per l'acumulació 
d'una gran quantitat de biomassa fitoplanc- 
tònica. 

La concentració de Chl a presentava un 
màxim en superfície de 106 mg/m? (Taula 2), 
valors més alts que els descrits per Moyà i 
Martínez-Taberner (1993) al Port de Sóller i 
més d'un ordre superiors als de Moyà et al. 
(en premsa) al Port d'Andratx. L'abundància 
cellular máxima era de 29-106 cèl/l i A. 
minutum representava entre el 71 i el 73 % 
del total amb un màxim de 21:106 cel/l 
(Taula 1). En aquest cas les principals 
espècies acompanyants eren la prasinoficia 
Tetraselmis sp. en superfície i les 
primnesiofícies  Chrysochromulina spp. 
inferiors a 5 u en el nivell profund. Havia 
disminuit molt la concentració de 
dinoflagellades del gènere Prorocentrum i 
havia augmentat la concentració d'altres 
dinoflagel'lats inferiors a 20 u. Destacava 
l'aparició, en concentració alta (692:10* cell) 
d'algues euglenofícies, majorment Eutreptiella 
Sp., clares indicadores de presència de matèria 
orgánica a l'aigua (Wetzel, 1975). 

A partir de dia 20 de març la coloració 
de l'aigua es va fer més difusa a 
conseqüència de la dispersió de la taca 
possiblement per un canvi de les condiciones 
meteorològiques amb un increment del vent i 
la baixada de les temperatures. En el mostreig 
de dia 24 de març, realitzat a les 11 hora 
solar, la taca ja no era visible. El perfil de 
salinitat mostrà que la influència de les aigües 


de menor contingut salí es restringia als 10 
cm superficials i que per davall d'aquest 
nivell es produia un canvi brusc de la 
salinitat de l'aigua que dificultava la mescla i 
l'intercanvi entre el nivell superficial i el 
profund (Fig. 2). Els perfils de temperatura, 
oxigen i lluminositat presentaven una major 
homogeneitat a la columna d'aigua (Fig. 2). 
La temperatura de l'aigua (16-16,5 °C) era 
quasi dos graus més baixa en el nivell super- 
ficial respecte a l'anterior mostreig. L'oxigen 
dissolt (6,9-8,8 mg/l) també era molt inferior 
respecte al mostreig anterior i representava 
uns percentatges de saturació de 110 % en els 
10 cm superficials i de només un 89-92 % a 
la part més profunda. La baixada en la 
concentració d'oxigen i lleuger dèficit és deu 
per una banda a la menor activitat foto- 
sintètica del fitoplàncton i per una altra al seu 
consum en els processos oxidatius de la gran 
quantitat de biomassa produida durant els dies 
anteriors. La reducció de la llum es realitzava 
de manera més paulatina que en el mostreig 
anterior i no s'observava cap disminució brus- 
ca (Fig. 2). 

La concentració de Chl a era encara 
alta però havia disminuit considerablement 
(Taula 2). Així mateix havien baixat la 
concentració cellular total de fitoplàncton i de 
manera molt important la d'4. minutum, que 
amb 62-81:10 cèl/I representava només un 1- 
2 % del total (Taula 1). El fitoplàncton estava 
dominat per Tetraselmis sp. que representava 
un 35-44 %, mentre que les principals 
espècies acompanyants eren Chrysochro- 
mulina spp. inferiors a 5 u. D'altra banda 
s'observava un augment en l'abundància 
d'algues del grup de les diatomees com 
Navicula spp. i Amphiprora sp. 

Pel que fa a les concentracions de 
nutrients continuaven essent molt elevades 
(Taula 2). S'ha de destacar la disminució en 
la concentració de silicat reactiu soluble, la 
qual cosa associam al seu consum per part de 
les diatomees que com hem esmentat havien 
experimentat un creixement significatiu, 
aquestes algues necessiten aquest nutrient per 
a la formació de les seves teques. 

El desenvolupament de proliferacions 
algals está condicionat per la conjunció de 
diversos factors. Margalef et al. (1979) situen 
la formació d'aquests fenòmens en el context 
del model sobre la dinàmica del fitoplàncton 
(Margalef, 1978, Reynolds i Smayda, 1998), 
en relació a una alta disponibilitat de nutrients 
i a una baixa turbulència. En el nostre cas, 
l'extraordinària concentració de nutrients a les 
aigues i la seva elevada estabilitat, afavorida 
per la presència de dos tipus d'aigua de 
diferents característiques i pel seu confinament 
a causa dels successius espigons del port, 
acompanyats per unes altes temperatures, pro- 
voquen el creixement explosiu que causa la 
coloració de l'aigua. 

Hem d'associar el final de la proli- 
feració a la mescla de la columna d'aigua que 
provocà una baixada de les temperatures, ja 
que les concentracions de nutrients continua- 
ven essent molt altes. 

A. minutum és una dinoflagel-lada po- 
tencialment tòxica per la seva capacitat de 
produir toxines PSP (Paralytic Shellfish 
Poisoning) les quals actuen a través de la 
cadena tròfica, però també nociva per la seva 
capacitat de producció d'una alta concentració 
de biomassa que pot provocar problemes per 
manca d'oxigen durant les fases finals i fins 
i tot una vegada acabada la proliferació. 4. 
minutum no és un cas aillat sinó una més de 
les espècies que poden causar aquest tipus de 
creixement explosiu, és per això que es fa 
necessària la comprensió d'aquests fenòmens 
i de les causes del seu desenvolupament per 
a poder influir en aquestes darreres i reduir 
els seus efectes. 

La recurrència d'aquests fenòmens en 
indrets concrets ve condicionada per la 
capacitat de formació de quists per part 
d'aquestes espècies i en definitiva va lligada 
a un deteriorament progressiu del medi 
resultat d'un procés d'eutrofització. 

